સમય ના વહેણ વહી રહ્યા હતા.તેમનો પુત્ર શામળ હવે ૧૨ વર્ષનો થયો.પોતાના લગ્ન ૯ વર્ષે થયા હતા અને પુત્ર મોટો થઈ ગયો તેથી,માતા માણેકબાઈ પુત્રના લગ્ન માટે યોગ્ય કન્યા શોધવા માટે નરસિહ મહેતા ઉપર દબાણ કરવા લાગ્યાં.ભગત કહે કે,”બધી ચિંતા મારા નાથને છે,તે બધું યોગ્ય કરશે.”અને સાચે જ જાણે ભગવાને સાંભળ્યું હોય તેમ,રાજ્યના દીવાન અને ખમતીધર એવા મદન મહેતાની કન્યાનું માગું શામળ માટે આવ્યું.અને નાગરો ઈર્ષ્યાથી બળ્યા અને મદન મહેતાને નરસિહ મહેતાની ખસ્તા હાલત નો ચિતાર આપ્યો.આથી તેમણે ભગતને કહ્યું કે,”મહેતાજી,મારા મોભાને છાજે એવી જાડી જાન લઈને આવજો.અને નરસિહ મહેતાએ કોઈના માગી તાગીને ગાડા-ઘોડા વગેરે એકઠા કરી,જાન જોડી, અને દીકરો રંગે ચંગે પરણી ઉતર્યો.